R A T I 0. 49 



est ; sed id inprimis mihi volo , eum per illarum cultum artiuni disciplina- 

 rumque ad quaevis bona et honesta et sublimia cum intelligenda turn 

 appetenda institui. Et literis quidem, ut in confesso est, ad omnis ele- 

 gantiae et humanitatis sensum excolitur et in antiquitate quasi habitare 

 assuescit. Deinde in quorumvis philosophorum scholis res et quae oculis 

 subiectae sunt et quae mente sola comprehenduntur , indagare, discernere, 

 diiudicare discit, ita ut ad verum ubivis cernendum acer fiat et acutus 

 mentis eius veluti oculus. Quibus denique dotibus si germanum illud 

 veri studium, quod cpihoaocpi'as , proprie ita dictae, nomen gerit, in eius- 

 dem animo excitatum accesserit, quae non praeclara de tali tamque exer- 

 citato iuvene eiusque in Theologia progressibus augurari licet! Hanc vero 

 regiam ad nostram disciplinam inire viam, qui tandem, obsecro vos, futurus 

 poterit Theologus, simul ac temerariis quorumdam conatibus id effectum 

 erit , ut Theologiae eiusque studiosis suus in Academia locus denegetur ? 

 Sed ut ad hunc usque c^iem iis non denegatum esse locum ilium ex animo 

 gaudemus, ita et ne in posterum ullo modo denegetur, votis optamus 

 ardentissimis , ornnem omnino Academicam institutionem ad futurum Sa- 

 crorum antistitem informandum aptissimam habentes. 



Hisce iam pro orationis consilio breviter disputatis , age , ipsam , qualis 

 in Academia traditur, Theologiae doctrinam ita contemplemur , Auditores! 

 ut hanc quam maxime ad illam, quam dicimus, Sacrorum antistitis infor- 

 mationem valere, luce nobis clarius appareat! Et de universa quidem 

 Theologia hie mihi sermonem esse facile intelligitis. Nam quamquam, pro 

 ingeniorum diversitate, alii aliam eius partem sibi eligant, quam in deliciis 

 habeant et in qua maiorem prae ceteris ponant operam, vel sic tamen 

 nemo Theologus dici potest, nisi singulas laudabiliter calleat discipliuas 

 Theologicas. Adeo enim inter se cohaerent et unum quasi corpus consti- 

 tuunt , ut haec illave pars haud sine gravi negligatur ceterarum detrimento. 

 De quibus Theologiae partibus enucleate coram vobis dicere supersedendum 

 mihi videtur. In vulgus enim notum est, tres quatuorve hodie distingui 

 atque in suas denuo particulas dividi. Habet sane , quo se cornmendet 

 tripartita SCHLEIERMACHERI distributio, quern suo quisque modo secuti 

 sunt ROSENKRANZIUS , PELTius aliique recentiores. Nee tamen scio , an non 

 antiquior quadripartita , quippe simplicior et facilior et erga exegeticam 



7 



